Document ID: 32001R0394

Komisijas Regula (EK) Nr. 394/2001
(2001. gada 27. februāris),
ar ko groza Regulu (EEK) Nr. 2700/93 par sīki izstrādātiem noteikumiem piemaksu piemērošanai aitu un kazu gaļas ražotājiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 3. novembra Regulu (EK) Nr. 2467/98 par aitu un kazu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1669/2000 [2], un jo īpaši tās 5. panta 9. punktu,
ņemot vērā Padomes 1990. gada 27. novembra Regulu (EEK) Nr. 3493/90, ar ko nosaka vispārīgus noteikumus piemaksu piešķiršanai aitu un kazu gaļas ražotājiem [3], kurā jaunākie grozījumi izdarīti ar Regulu (EK) Nr. 2825/2000 [4], un jo īpaši tās 2. panta 4. punktu,
tā kā:
(1) Padomes 1990. gada 14. maija Regula (EEK) Nr. 1323/90, ar ko ievieš īpašu atbalstu par aitu un kazu audzēšanu konkrētos Kopienas mazāk labvēlīgos apgabalos [5], kurā jaunākie grozījumi izdarīti ar Regulu (EK) Nr. 193/98 [6], piešķir īpašu atbalstu ražotājiem lopkopībai nelabvēlīgos apgabalos, kā noteikts Padomes 1999. gada 17. maija Regulā (EK) Nr. 1257/1999, ar ko paredz atbalstu lauku attīstībai no Eiropas Lauksaimniecības virzības un garantiju fonda (ELVGF) un groza un atceļ noteiktas regulas [7].
(2) Ir grozīta definīcija, kas ir ražotājs mazāk labvēlīgos apgabalos, kas formulēta Regulas (EEK) Nr. 3493/90 2. panta 2. punktā, ar to apzīmējot jebkuru aitu vai kazu gaļas ražotāju, kura saimniecība atrodas apgabalā, kas definēts saskaņā ar Regulas (EK) Nr. 1257/1999 17. pantu vai kuram vismaz 50 % tās saimniecības daļas, ko izmanto lauksaimniecībā, atrodas šādā apgabalā.
(3) Tādēļ ir jāgroza Komisijas Regula (EEK) Nr. 2700/93 [8], kurā jaunākie grozījumi izdarīti ar Regulu (EK) Nr. 1410/1999 [9], lai to saskaņotu ar ražotāja mazāk labvēlīgos apgabalos grozīto definīciju.
(4) Grozījumi Regulā (EEK) Nr. 3493/90 ir stājušies spēkā 2000. gada 23. decembrī. Tā kā lauksaimniekam ir vieglāk izpildīt grozīto noteikumu prasības, būtu lietderīgi, ka šī regula stātos spēkā 2001. tirdzniecības gada sākumā.
(5) Šajā regulā paredzētie pasākumi ir saskaņā ar Aitu un kazu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2700/93 1.a pantu aizstāj ar šādu:
"1.a pants
Pieteikums īpašam atbalstam dažos nelabvēlīgos apgabalos (Regula (EEK) Nr. 1323/90).
1. Lai gūtu labumu no īpašā atbalsta, kas paredzēts Regulas (EEK) Nr. 1323/90 1. pantā, ražotājam, kurš ievēro nosacījumus, kas izklāstīti Regulas (EEK) Nr. 3493/90 2. panta 2. punkta otrajā daļā:
a) kuram ir jāiesniedz deklarācija par visu viņa saimniecības lauksaimniecībā izmantotās zemes platību, kā paredzēts 4. pantā Regulā (EEK) Nr. 3887/92, ar ko nosaka sīki izstrādātus noteikumus integrētu vadības un kontroles sistēmu piemērošanai konkrētām Kopienas atbalsta shēmām, katru gadu ar platībatkarīgā atbalsta pieteikuma veidlapu šajā deklarācijā ir jānorāda lauksaimniecībā izmantotie zemes gabali, kas atrodas nelabvēlīgos apgabalos;
b) kuram nav jāiesniedz a) apakšpunktā minētā deklarācija, katru gadu ir jāiesniedz īpaša deklarācija, vajadzības gadījumā izmantojot integrētajā sistēmā paredzēto lauksaimniecībā izmantojamo zemes gabalu noteikšanas sistēmu. Šajā deklarācijā jānorāda atrašanās vieta visai zemei, kas viņam pieder vai ko viņš nomā vai izmanto saskaņā ar jebkuriem noteikumiem, norādot tās platību un īpaši norādot lauksaimniecībā izmantotos zemes gabalus, kas atrodas nelabvēlīgos apgabalos. Dalībvalstis var paredzēt, ka piemaksas pieteikumā par jēru māti un/vai kazu jāiekļauj īpaša deklarācija.
2. Kompetentā valsts iestāde var pieprasīt uzrādīt īpašuma dokumentu, nomas līgumu vai rakstisku vienošanos starp ražotājiem un vajadzības gadījumā vietējās vai reģionālās iestādes apliecinājumu, ka attiecīgais ražotājs drīkst izmantot zemi lauksaimniecībā. Šajā apliecinājumā norāda ražotājam piešķirtās zemes platību un zemes gabalus, kas atrodas nelabvēlīgos apgabalos.
3. Dalībvalstis var pieprasīt, ka 1. punkta b) apakšpunktā minētajā gadījumā iesniedz īpašu deklarāciju ar platībatkarīgā atbalsta pieteikuma veidlapu.
4. Līdz katra tirdzniecības gada 30. jūnijam dalībvalstis informē Komisiju par to ražotāju skaitu un atrašanās vietu, kuru prasības uz piemaksu pamatotas ar 1. punkta b) apakšpunktā minēto apliecinājumu.
5. Ražotāja deklarācija par platību un īpašā deklarācija jāpārbauda saskaņā ar Regulas (EEK) Nr. 3887/92 6. un 7. pantu. Ar iepriekšminēto procedūru faktiski noteiktās platības izmanto, lai aprēķinātu procentuālo daļu no saimniecības, ko izmanto lauksaimniecībā un kas atrodas mazāk labvēlīgos apgabalos, attiecībā pret visu saimniecības platību, ko izmanto lauksaimniecībā.
6. Ja lauksaimnieka iesniegtajos iepriekšminētajos dokumentos ir norādīts, ka vismaz 50 % no lauksaimniecībā izmantotās platības atrodas nelabvēlīgos apgabalos, bet pārbaudē vai kontrolē konstatē, ka platība faktiski ir mazāka par 50 %, tad īpašo atbalstu nemaksā un piemaksu par jēru māti procentuāli samazina atbilstīgi starpībai starp faktiski noteikto procentuālo attiecību un 50 %.
Tomēr nepatiesas deklarācijas gadījumā, kas darīts apzināti vai nopietnas nolaidības dēļ:
- attiecīgajā tirdzniecības gadā šo ražotāju izslēdz no piemaksu sistēmas par jēru māti/kazu, un
- nepatiesas deklarācijas gadījumā, kas darīts apzināti, ražotāju izslēdz no piemaksu sistēmas nākamajā tirdzniecības gadā.
Samazināšanu nepiemēro tad, ja ražotājs var pierādīt, ka platība noteikta, ņemot vērā informāciju, ko apstiprinājusi kompetentā iestāde."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro, sākot ar 2001. tirdzniecības gadu.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 27. februārī

Labels: 19
5
6